
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 27. decembra noteikumos Nr. 1025 "Noteikumi par rīcību ar lietiskajiem pierādījumiem un arestēto mantu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabinets 2025. gada 26. augusta sēdē (protokola Nr. 33, 53.§) (turpmāk - Protokols Nr.33, 53.§) izskatīja un atbalstīja  ziņojumu “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2026., 2027., 2028. un 2029. gadam”, 25-TA-2002.
Atbilstoši Protokola Nr.33, 53.§ 29.puntam, valsts akciju sabiedrībai “Valsts nekustamie īpašumi” (turpmāk – VNĪ) no 2026. gada 1. janvāra jānodrošina rīcību ar valstij piekritīgo nekustamo īpašumu, kustamo mantu, bezķermeniskām lietām un rīcību ar konfiscēto mantu, kura tiek realizēta, pamatojoties uz Eiropas Savienības dalībvalsts vai ārvalsts kompetentās iestādes pieprasījuma pamata, tai skaitā valstij piekritīgās kustamās mantas uzskaiti, glabāšanu, iznīcināšanu, nodošanu bez maksas, realizēšanu, izņemot finanšu līdzekļus un finanšu instrumentus, kā arī Ministru kabineta 2024. gada 17. decembra noteikumu Nr. 901 "Noteikumi par kompetentajām institūcijām un rīcību ar valstij piekritīgo mantu" 5.3. sadaļas 35.1. – 35.3. apakšpunktā minēto mantu[1].
[1] https://tapportals.mk.gov.lv/meetings/protocols/fba1296e-4d5c-45f5-8edf-f843782a48fe
1.2. Mērķis
Mērķa apraksts
Noteikumu projekta mērķis ir precizēt Ministru kabineta 2011.gada 27.decembra noteikumus Nr.1025 “Noteikumi par rīcību ar lietiskajiem pierādījumiem un arestēto mantu”, lai nodrošinātu to atbilstību Ministru kabineta 2024. gada 17. decembra noteikumos Nr. 901 "Noteikumi par kompetentajām institūcijām un rīcību ar valstij piekritīgo mantu" noteiktajai rīcībai ar valstij piekritīgo mantu, kā arī Publiskas personas finanšu līdzekļu un mantas izšķērdēšanas novēršanas likuma 3.1 pantam.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2011.gada 27.decembra noteikumu Nr.1025 “Noteikumi par rīcību ar lietiskajiem pierādījumiem un arestēto mantu” (turpmāk – MK noteikumi Nr.1025) 49.punktā ir noteikta turpmākā rīcība gadījumā, ja nolēmums kriminālprocesā paredz lietiskā pierādījuma konfiskāciju, proti procesa virzītājs piecu darbdienu laikā paziņo par to Nodrošinājuma valsts aģentūrai (turpmāk – aģentūra), nosūtot attiecīgā nolēmuma oriģinālu vai tā atvasinājumu. Savukārt aģentūra konfiscēto lietisko pierādījumu nodod Valsts ieņēmumu dienestam (turpmāk – VID) atbilstoši normatīvajos aktos par rīcību ar valstij piekritīgo mantu noteiktajai kārtībai.
Vienlaikus MK noteikumu Nr.1025 50.punkts paredz, ka gadījumā, ja lietiskais pierādījums kļūst valstij piekritīgs brīdī, kad aģentūra jau ir uzsākusi mantas realizācijas vai iznīcināšanas procesu, aģentūra pabeidz minēto procesu.
No 2025.gada 1.janvāra ir spēkā Ministru kabineta 2024. gada 17. decembra noteikumi Nr. 901 "Noteikumi par kompetentajām institūcijām un rīcību ar valstij piekritīgo mantu" (turpmāk – MK noteikumi Nr.901), kuros ir paredzēta cita kārtība rīcībai ar valstij piekritīgo mantu, tai skaitā arī ar kompetento institūciju glabāšanā esošo mantu, proti, kustamo mantu, kas atrodas glabāšanā aģentūrā, pārņem pati aģentūra (MK noteikumu Nr.901 3.1.apakšpunkts).
Vienlaikus, MK noteikumu Nr.901 2.punktā ir noteiktas visas institūcijas, kuras nodrošina rīcību ar valstij piekritīgo mantu atbilstoši šo noteikumu 3.punktā minētajai kompetencei.
MK noteikumu 3.punktā (redakcijā, kas spēkā līdz 2026.gada 1.janvārim) noteikts, ka VID pārņem un nodrošina darbības tikai ar valstij piekritīgajiem nekustamajiem īpašumiem un tiesībām uz nekustamo īpašumu, bezķermeniskām lietām, kā arī kustamo mantu, kas nav minēta MK noteikumu Nr.901 3.1., 3.2. un 3.3. apakšpunktā (t.i., kustamā manta, kas atrodas glabāšanā aģentūrā; dzīvā kustamā manta, kas atrodas glabāšanā Pārtikas un veterinārajā dienestā un pašvaldības vai pašvaldības teritorijā esošajā dzīvnieku patversmē; dzīvā kustamā manta, kas atzīta par eksotiskiem un īpaši aizsargājamajiem dzīvniekiem un augiem atbilstoši Eiropas Padomes 1996.gada 9. decembra Regulai (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, kā arī par invazīviem dzīvniekiem).
Protokola Nr.33, 53.§ 29.punkta risinājums paredz, ka no 2026. gada 1. janvāra VNĪ nodrošinās rīcību ar valstij piekritīgo nekustamo īpašumu, kustamo mantu, bezķermeniskām lietām un rīcību ar konfiscēto mantu, kura tiek realizēta, pamatojoties uz ES dalībvalsts vai ārvalsts kompetentās iestādes pieprasījuma pamata, tai skaitā valstij piekritīgās kustamās mantas uzskaiti, glabāšanu, iznīcināšanu, nodošanu bez maksas, realizēšanu, izņemot finanšu līdzekļus un finanšu instrumentus, kā arī MK noteikumu Nr.901 5.3. sadaļas 35.1. – 35.3. apakšpunktos minēto mantu (tajā skaitā alkohols, cigaretes, nevērtīga, izplatīšanai aizliegta manta, mantai beidzies derīguma termiņš).
Savukārt, VID turpinās īstenot tai normatīvajos aktos noteikto rīcību ar valstij piekritīgajiem finanšu līdzekļiem un finanšu instrumentiem, kā arī iznīcināmo valstij piekritīgo kustamo mantu līdz turpmākam lēmumam.
Līdz ar to, Ministru kabinets, atbalstot Protokola Nr.33, 53.§ 29.punktā noteikto kompetences sadalījumu, ir atbalstījis vēl vienas kompetentās institūcijas noteikšanu rīcībai ar valstij piekritīgo mantu, proti, kompetento institūciju klāsts tiek papildināts arī ar VNĪ.
Lai VNĪ no 2026. gada 1. janvāra varētu nodrošināt rīcību ar valstij piekritīgo mantu, atbilstoši Protokola Nr.33, 53.§ 29.punktā noteiktajai kompetencei un apjomam, Ministru kabineta 2025.gada 30.septembra sēdē (protokola Nr.40, 45.§, 46.§, 48.§, 49.§) likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" pavadošo likumprojektu paketē tika izskatīti un atbalstīti vairāki likumprojekti - likumprojekts “Grozījumi Publiskas personas finanšu līdzekļu un mantas izšķērdēšanas novēršanas likumā” (25-TA-2187,1089/Lp14), likumprojekts “Grozījumi Valsts ieņēmumu dienesta likumā” (25-TA-2203, 1077/Lp14), likumprojekts “Grozījumi Civilprocesa likumā” (25-TA-2188,1093/Lp14), likumprojekts “Grozījumi likumā “Par policiju”” (25-TA-2196, 1076/Lp14). Saeima minētos likumprojektus 2025.gada 3.decembrī ir pieņēmusi galīgajā 2.lasījumā.
Līdz ar grozījumiem iepriekš minētajos likumprojektos ir veikti grozījumi arī vairākos saistītajos Ministru kabineta noteikumos, tai skaitā, arī MK noteikumos Nr.901, 3.4.apakšpunktā nosakot, ka valstij piekritīgos nekustamos īpašumus un tiesības uz nekustamo īpašumu, bezķermeniskās lietas, kā arī kustamo mantu, kas nav minēta šo noteikumu 3.1., 3.2. un 3.3. apakšpunktā, pārņem VNĪ.
Minētajiem likumprojektiem un saistītajiem Ministru kabineta noteikumu grozījumiem ir paredzēts vienots spēkā stāšanās termiņš – 2026.gada 1.janvāris.
Lai VNĪ un VID varētu nodrošināt rīcību ar valstij piekritīgo mantu atbilstoši Protokola Nr.33, 53.§ 29.punktā noteiktajai kompetencei un apjomam, ir veikti attiecīgi grozījumi arī Noziedzīgi iegūtas mantas konfiskācijas izpildes likumā (likumprojekts “Grozījumi Noziedzīgi iegūtas mantas konfiskācijas izpildes likumā“ (1000/Lp14)) un Notariāta likumā (likumprojekts “Grozījumi Notariāta likumā” (986/Lp14 )). Minētie likumprojekti 2025.gada 18.decembrī ir pieņemti Saeimā 3.lasījumā.
Pārskatot visus saistītos normatīvos aktus saistībā ar VID funkciju rīcībai ar valstij piekritīgo mantu daļēju nodošanu VNĪ, konstatēts, ka MK noteikumu Nr.1025 49.punktā esošā kārtība jau šobrīd neatbilst MK noteikumos Nr.901 noteiktajam regulējumam.
Līdz ar to, lai nodrošinātu MK noteikumu Nr.1025 atbilstību MK noteikumos Nr.901 paredzētajai kārtībai, proti atbilstoši MK noteikumu Nr.901 3.1.apakšpunktam kustamo mantu, kas atrodas glabāšanā aģentūrā, pārņem pati aģentūra, nepieciešams svītrot MK noteikumu Nr.1025 49.punktu un 50.punktu.  
Problēmas un risinājumi
Problēmas apraksts
Ievērojot Ministru kabineta Protokola Nr.33, 53.§, 29.punktā doto uzdevumu, lai VID un VNĪ no 01.01.2026. nodrošinātu turpmāko rīcību ar valstij piekritīgo mantu atbilstoši normatīvajos aktos noteiktajai kompetencei, kā arī nepieciešamību salāgot ar MK noteikumos Nr.901 noteikto regulējumu, MK noteikumos Nr.1025 svītrojams 49.punkts un 50.punkts. 
Risinājuma apraksts
Ministru kabineta noteikumu projekts paredz svītrot MK noteikumu Nr.1025 49.punktu un 50.punktu, ņemot vērā, ka rīcība ar valstij piekritīgo mantu, tai skaitā ar kriminālprocesa ietvaros konfiscētajiem lietiskajiem pierādījumiem, ir noteikta MK noteikumos Nr.901, proti atbilstoši minēto Ministru kabineta noteikumu 3.1.apakšpunktam kustamo mantu, kas atrodas glabāšanā aģentūrā, pārņem pati aģentūra.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Valstij piekritīgās mantas procesa pārņemšanai no VID finanšu līdzekļi no valsts budžeta nebūs nepieciešami.
VNĪ izdevumus, ja tādi radīsies saistībā ar valstij piekritīgās mantas pārņemšanu no VID, kā arī 2 darbinieku, kas tiks pārņemti no VID, darba samaksa tiks segta no valstij piekritīgās mantas realizācijas ieņēmumiem.
Ietekme uz valsts budžetu atspoguļota likumprojekta “Grozījumi Valsts ieņēmumu dienesta likumā” 25-TA-2203, anotācijas 3.sadaļā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2024.gada 17.decembra noteikumos Nr. 901 "Noteikumi par kompetentajām institūcijām un rīcību ar valstij piekritīgo mantu”
Pamatojums un apraksts
Ņemot vērā, ka VNĪ no 2026. gada 1. janvāra jānodrošina rīcību ar valstij piekritīgo mantu, atbilstoši Protokola Nr.33, 53.§ 29.punktā noteiktajai kompetencei un apjomam, jāveic grozījumi Ministru kabineta 2024.gada 17.decembra noteikumos Nr. 901 "Noteikumi par kompetentajām institūcijām un rīcību ar valstij piekritīgo mantu”, nosakot kompetento institūciju, kuras nodrošina rīcību ar valstij piekritīgo mantu, kompetences sadalījumu.
Atbildīgā institūcija
Finanšu ministrija
4.1.2. Grozījumi Ministru kabineta 2013.gada 2.jūlija noteikumos Nr. 364 "Noteikumi par zvērināta tiesu izpildītāja rīcību ar bezmantinieku mantu"
Pamatojums un apraksts
Ņemot vērā, ka VNĪ no 2026. gada 1. janvāra jānodrošina rīcību ar valstij piekritīgo mantu, atbilstoši Protokola Nr.33, 53.§ 29.punktā noteiktajai kompetencei un apjomam, jāveic grozījumi Ministru kabineta 2013.gada 2.jūlija noteikumos Nr. 364 "Noteikumi par zvērināta tiesu izpildītāja rīcību ar bezmantinieku mantu", papildinot tos ar jaunu kompetento institūciju – VNĪ, kurai zvērināts tiesu izpildītājs, izbeidzot lietu par bezmantinieka mantu, nosūta paziņojumu vai nodod aktu, kā arī noteikt, kādos gadījumos minētais paziņojums vai akts nosūtāms Valsts ieņēmumu dienestam un kādos VNĪ tālākai rīcībai ar valstij piekritīgo bezmantinieka mantu.
Atbildīgā institūcija
Finanšu ministrija
4.1.3. Grozījumi Ministru kabineta 2021.gada 27.aprīļa noteikumos Nr.265 “Noteikumi par mantas konfiskācijas izpildes rezultātā iegūto naudas līdzekļu sadali ar Eiropas Savienības dalībvalstīm un ārvalstīm"
Pamatojums un apraksts
Ņemot vērā, ka VNĪ no 2026. gada 1. janvāra jānodrošina rīcību ar valstij piekritīgo mantu, tai skaitā arī ar valsts labā konfiscēto mantu, atbilstoši Protokola Nr.33, 53.§ 29.punktā noteiktajai kompetencei un apjomam, jāveic grozījumi Ministru kabineta 2021.gada 27.aprīļa noteikumos Nr.265 “Noteikumi par mantas konfiskācijas izpildes rezultātā iegūto naudas līdzekļu sadali ar Eiropas Savienības dalībvalstīm un ārvalstīm”, paredzot, ka noziedzīgi iegūtas mantas konfiskācijas izpildes rezultātā iegūto naudas līdzekļu tālākā sadalē būs iesaistīta arī VNĪ.
Atbildīgā institūcija
Finanšu ministrija
4.1.4. Grozījums Ministru kabineta 2007.gada 27.novembra noteikumos Nr.800 “Izmeklēšanas cietuma iekšējās kārtības noteikumi”
Pamatojums un apraksts
Ņemot vērā, ka VNĪ no 2026. gada 1. janvāra jānodrošina rīcību ar valstij piekritīgo mantu, atbilstoši Protokola Nr.33, 53.§ 29.punktā noteiktajai kompetencei un apjomam, jāveic grozījums Ministru kabineta 2007.gada 27.novembra noteikumos Nr.800 “Izmeklēšanas cietuma iekšējās kārtības noteikumi”, paredzot, ka mirušā apcietinātā izmeklēšanas cietumā esošo mantojumu - dārgmetālus, dārgakmeņus un to izstrādājumus, ja apcietinātajam nav mantinieku vai likumā noteiktajā termiņā pēc mantojuma atklāšanās viņi nav pieteikušies vai apliecinājuši savas mantojuma tiesības, no 2026.gada 1.janvāra, pamatojoties uz procesa virzītāja norādījumiem, nodod realizēšanai VNĪ.
Atbildīgā institūcija
Finanšu ministrija
4.1.5. Grozījumi Ministru kabineta 2018.gada 13.februāra noteikumos Nr.87 “Grāmatvedības uzskaites kārtība budžeta iestādēs”
Pamatojums un apraksts
Ņemot vērā, ka VNĪ no 2026. gada 1. janvāra jānodrošina rīcība ar valstij piekritīgo mantu, atbilstoši Protokola Nr.33, 53.§ 29.punktā noteiktajai kompetencei un apjomam, jāveic grozījumi Ministru kabineta 2018.gada 13.februāra noteikumos Nr.87 “Grāmatvedības uzskaites kārtība budžeta iestādēs”, paredzot, ka valstij piekritīgo mantu uzskaita budžeta iestāde, kura Ministru kabineta noteiktajā kārtībā nodrošina rīcību ar valstij piekritīgo mantu. Ja rīcību ar valstij piekritīgo mantu nodrošina valsts kapitālsabiedrība, tad valstij piekritīgās mantas uzskaiti veic tā ministrija, kas ir šīs kapitālsabiedrības valsts kapitāla daļu turētāja.
Atbildīgā institūcija
Finanšu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka Ministru kabineta noteikumu projekts neatbilst minētajiem kritērijiem, un ir saistīts ar budžeta likumprojektu paketi saistītajiem tiesību aktu projektiem, sabiedrības līdzdalības kārtība projekta izstrādē netiek piemērota.
Ministru kabineta noteikumu projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
Valsts ieņēmumu dienests
VAS "Valsts nekustamie īpašumi"
Nodrošinājuma valsts aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	VID daļēji tiks atbrīvots no tam neraksturīgu funkciju un uzdevumu veikšanas;
VNĪ tiks deleģēts jauns valsts pārvaldes uzdevums rīkoties ar valstij piekritīgo mantu daļējā apjomā

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
- Risinājums ļauj ietaupīt valsts budžeta līdzekļus un pildīt Ministru kabineta 2025.gada 13.maija sēdes protokola Nr.19 50.§ uzdoto, t.i., veikt publiskā sektora efektivizācijas un vispārējās valdības izdevumu samazinājumu;
- Tiks mazināts birokrātiskais slogs nekustamo īpašumu pārņemšanā. Valstij piekritīgie nekustamie īpašumi, kas šobrīd VNĪ tiek nodoti ar VID starpniecību, nonāks nekustamo īpašumu portfelī nepastarpināti, tādejādi nodrošinot ātrāku un lētāku nekustamo īpašumu pārņemšanas procesu, valsts birokrātijas mazināšanu un darba procesa optimizāciju;
- Nosakot VNĪ par kompetento institūciju, kura nodrošinās rīcību ar valstij piekritīgo mantu, daļējā apjomā, kas šobrīd noteikts VID, process paliek Finanšu ministrijas resora pārziņā un uzraudzībā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

